Sodba Sodišča prve stopnje (drugi senat) z dne 15. junija 2005 − Tokai Carbon in drugi proti Komisiji

(Združene zadeve T-71/03, T-74/03, T-87/03 in T-91/03)

„Konkurenca – Karteli – Trg posebnih grafitov – Določanje cen – Odgovornost – Izračun zneska glob – Kumulacija sankcij – Obveznost obrazložitve – Pravice do obrambe – Smernice za izračun zneska glob – Uporabljivost – Teža in trajanje kršitve – Olajševalne okoliščine – Oteževalne okoliščine – Plačilna sposobnost – Sodelovanje med upravnim postopkom – Načini plačila“

1. Konkurenca – Omejevalni sporazumi – Podjetje – Pojem – Gospodarska celota – Odgovornost za kršitve – Matična družba in hčerinska podjetja – Solidarna odgovornost zadevnih podjetij (člen 81(1) ES) (Glej točke 54, od 58 do 60 in 62.)

2. Konkurenca – Omejevalni sporazumi – Sodelovanje na sestankih med podjetji, ki imajo protikonkurenčni namen – Okoliščine, ki omogočajo, da se ugotovi, da je podjetje, če se ni oddaljilo od sprejetih odločitev, sodelovalo pri prihodnjem omejevalnem sporazumu (člen 81(1) ES) (Glej točko 65.)

3. Konkurenca – Globe – Sankcije Skupnosti in sankcije, ki so bile v tretji državi izrečene zaradi kršitve nacionalnega konkurenčnega prava – Kršitev načela „non bis in idem“ – Odsotnost (Uredba Sveta št. 17, člen 15) (Glej točko 112.)

4. Konkurenca – Upravni postopek – Upoštevanje pravic obrambe – Obvestilo o ugotovitvah o možnih kršitvah – Obvezna vsebina – Navedbe glede metode za določitev ravni predvidene globe – Preuranjene navedbe – Posledice (Uredba Sveta št. 17, člen 19(1)) (Glej točke od 138 do 141.)

5. Konkurenca – Globe – Znesek – Določitev – Pravni okvir – Člen 15(2) Uredbe št. 17 – Sprejetje smernic, ki so drugačne od prejšnje prakse odločanja s strani Komisije – Kršitev načel prepovedi diskriminacije in pravne varnosti – Odsotnost (Uredba Sveta št. 17, člen 15(2); Sporočilo Komisije 98/C 9/03) (Glej točke od 160 do 161.)

6. Konkurenca – Globe – Znesek – Diskrecijska pravica Komisije – Neomejena pristojnost Sodišča prve stopnje – Možnost, da se v tem okviru upoštevajo dodatne informacije, ki niso bile navedene v odločbi, s katero je bila naložena globa (člen 229 ES; Uredba Sveta št. 17, Člen 17) (Glej točko 164.)

7. Konkurenca – Globe – Znesek – Določitev – Promet, ki ga je treba upoštevati za izračun globe – Diskrecijska pravica Komisije ob spoštovanju meje iz člena 15(2) Uredbe št. 17 (Uredba Sveta št. 17, člen 15(2) (Glej točko 180.)

8. Konkurenca – Globe – Znesek – Določitev – Upoštevani promet – Promet v okviru skupine podjetij – Vključenost (Uredba Sveta št. 17, člen 15(2)) (Glej točko 260.)

9. Konkurenca – Globe – Znesek – Določitev – Merila – Olajševalne okoliščine – Odprava kršitve po posegu Komisije – Zahteva po obstoju vzročne zveze (Uredba Sveta št. 17, člen 15(2); Sporočilo Komisije 98/C 9/03, točka 3) (Glej točke od 288 do 292.)

10. Konkurenca – Globe – Znesek – Določitev – Merila – Teža kršitev – Posamična vloga podjetij, ki so sodelovala pri kršitvi (Uredba Sveta št. 17, člen 15) (Glej točko 316.)

11. Konkurenca – Globe – Znesek – Določitev – Merila – Finančni položaj zadevnega podjetja – Upoštevanje – Odsotnost obveznosti (Uredba Sveta št. 17, člen 15) (Glej točko 333.)

12. Konkurenca – Globe – Znesek – Določitev – Merila – Upoštevanje sodelovanja zadevnega podjetja s Komisijo – Pojem „prvo podjetje“, ki je sodelovalo (Uredba Sveta št. 17, člen 15(2); Sporočilo Komisije 96/C 207/04) (Glej točko 362.)

13. Konkurenca – Globe – Znesek – Meja, določena v členu 1(2) Uredbe št. 17 – Pravila uporabe (Uredba Sveta št. 17, člen 15(2)) (Glej točke od 389 do 390.)

14. Konkurenca – Globe – Presoja glede na posamično ravnanje podjetja – Vpliv neizreka sankcije drugemu gospodarskemu subjektu – Odsotnost (Uredba Sveta št. 17, člen 15) (Glej točko 397.)

15. Konkurenca – Globe – Pooblastilo Komisije za odločanje po prostem preudarku – Obseg – Pooblastilo za določitev podrobnih pravil za plačilo glob – Naložitev zamudnih obresti – Polje proste presoje pri določitvi obrestne mere (Uredba Sveta št. 17, člen 15(2)) (Glej točki 411 in 412.)

Predmet

Predlogi, da se delno ali v celoto za nično razglasi odločba C(2002) 5083 konč. z dne 17. decembra 2002 glede postopka izvajanja člena 81 Pogodbe ES in člena 53 Sporazuma EGP (zadeva COMP/E-2/37.667 – Posebni grafiti).

Izrek

1) V zadevi T-71/03, Tokai Carbon proti Komisiji:

– tožba se zavrne;

– tožeči stranki se naloži plačilo stroškov.

2) V zadevi T-74/03, Intech EDM BV proti Komisiji:

– tožba se zavrne;

– tožeči stranki se naloži plačilo stroškov.

3) V zadevi T-87/03, Intech EDM AG proti Komisiji:

– znesek globe, ki jo tožeči stranki nalaga člen 3 odločbe COMP/E-2/37.667, se določi na 420.000 evrov;

– člen 3(h) odločbe COMP/E-2/37.667 se spremeni tako, da se solidarna odgovornost Intech EDM AG omeji na znesek 420.000 evrov;

– v preostalem se tožba zavrne;

– tožeča stranka nosi dve tretjini svojih stroškov in dve tretjini stroškov, ki jih je priglasila Komisija , pri čemer slednja nosi eno tretjino svojih stroškov in eno tretjino stroškov, ki jih je priglasila tožeča stranka.

4) V zadevi T-91/03, SGL Carbon proti Komisiji:

– znesek globe, ki jo tožeči stranki nalaga člen 3 odločbe COMP/E-2/37.667, se za kršitev, storjeno v sektorju izostatičnega grafita, določi na 9.641.970 evrov;

– v preostalem se tožba zavrne;

– tožeča stranka nosi dve tretjini svojih stroškov in dve tretjini stroškov, ki jih je priglasila Komisija , pri čemer slednja nosi eno tretjino svojih stroškov in eno tretjino stroškov, ki jih je priglasila tožeča stranka.